ए॰ पी॰ जे॰ अब्दुल कलाम
आवुल पकिर जैनुलाब्दीन अब्दुल कलाम (), जो मिसाइल मैन और जनता के राष्ट्रपति नाम से भी जाने जाते हैं, भारतीय गणतंत्र के ग्यारहवें निर्वाचित राष्ट्रपति थे। वे भारत के पूर्व राष्ट्रपति, जानेमाने वैज्ञानिक और अभियंता (इंजीनियर) के रूप में विख्यात थे। उन्होंने सिखाया जीवन में चाहें जैसे भी परिस्थिति क्यों न हो पर जब आप अपने सपने को पूरा करने की ठान लेते हैं तो उन्हें पूरा करके ही रहते हैं। अब्दुल कलाम मसऊदी के विचार आज भी युवा पीढ़ी को आगे बढ़ने के लिए प्रेरित करते हैं।
प्रणव मिस्त्री
प्रणव मिस्त्री (जन्म 14 मई 1981) एक कंप्यूटर वैज्ञानिक और आविष्कारक हैं। वे सैमसंग में रिसर्च के ग्लोबल सीनियर वाइस प्रेसिडेंट और थिंक टैंक टीम के प्रमुख हैं। वह अपने काम के लिए जाने-माने सिक्स्थ सेंस (कम्प्यूटर सिस्टम), सैमसंग गैलेक्सी गियर और प्रोजेक्ट बियॉन्ड में जाने जाते हैं। विश्व आर्थिक मंच ने मिस्त्री को २०१३ में युवा वैश्विक नेता (यंग ग्लोबल लीडर) के रूप में सम्मानित किया था।